Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16199

1. BEVEZETÉS Megjegyzés. – A hivatkozott Légiforgalmi Mozgó Műholdas Szolgálat (AMSS) Szabványok és Ajánlott Gyakorlatok (SARPs) az Annex 10, III. Kötet, I. Rész, 4. Fejezetében találhatók. 1.1 Áttekintés 1.1.1 A Légiforgalmi Mozgó Műholdas Szolgálat (AMSS) főbb elemei: az űrbeli rész (a műholdak és az azokat irányító földi állomások); földi telepítésű földi állomások (GES), amelyek kapcsolatot szolgáltatnak a műhold és a földi állandóhelyú beszéd-üzemű és adat-hálózatok között; és a légijármű fedélzetén elhelyezett földi állomások (AES), amelyek a légijármű fedélzetén lévő repülés-elektronikai és antenna rendszereket foglalják magukban. Megjegyzés. – Az AMS(R)S több üzemeltetője független, de kompatíbilis műholdas hálózatokat működtethet. A különböző üzemeltetőknek együtt kell működniük, hogy az AES-ek zökkenőmentesen mozogjanak a különböző hálózatok között. 1.1.2 A rendszer felépítés képes kielégíteni egy sor kommunikációs követelményt, amelyek az ATS-t, az AOC-t, az AAC-t és az APC-t foglalhatják magukba. Ugyanazt a rendszer felépítést használják a különböző szolgáltatási szinteken, az alap alacsony adat-sebesség szolgáltatástól a több-csatornás nagy adat-sebességű szolgáltatásig. 1.1.3 Az AMSS rendszer képességi szintjét úgy lehet megválasztani, hogy megfeleljen az alkalmazás által megkívánt működésnek.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes